COM7 ขาขึ้นรอบใหม่! ขยับบวก 0.40% โบรกฯเชียร์ซื้อได้อานิสงส์เปิดตัว iPhone รุ่นใหม่
COM7 ขาขึ้นรอบใหม่! ขยับบวก 0.40% โบรกฯเชียร์ซื้อได้อานิสงส์เปิดตัว iPhone รุ่นใหม่
COM7 ขาขึ้นรอบใหม่! ขยับบวก 0.40% โบรกฯเชียร์ซื้อได้อานิสงส์เปิดตัว iPhone รุ่นใหม่
11 ก.ย. 2562

ผู้สื่อข่าวรายงานว่า  บริษัท คอมเซเว่น จำกัด (มหาชน) หรือ COM7 ปิดภาคเช้าวันนี้(11ก.ย.62) อยู่ที่ระดับ 25 บาท บวก 0.10 บาท หรือ 0.40% ราคาสูงสุด 26.00 บาท ราคาต่ำสุดสุด 25.00 บาท ด้วยมูลค่าซื้อขาย 149.22 ล้านบาท

บล.คันทรี่ กรุ๊ป ระบุในบทวิเคราะห์วันนี้(11ก.ย.62) ว่า แนะ”ซื้อ” COM7  ราคาเป้าหมาย  27.8 บาท หนึ่งในผู้ได้ประโยชน์จากการเปิดตัว iPhone รุ่นใหม่ หรือสินค้าทั้งหมดที่ Apple มีการเปิดตัวเมื่อคืน ภายใต้การประกอบธุรกิจร้านจำหน่ายสินค้าของ Apple ในชื่อร้าน Studio7 และ BaNANA โดยคาดการณ์กำไรสุทธิปี 2562 ของบริษัทจะเติบโตต่อเนื่องที่ 17.5% เทียบช่วงเดียวกันของปีก่อน และปี 2563 โตต่อเนื่องที่ 15% เทียบช่วงเดียวกันของปีก่อน
อนึ่งเมื่อคืนที่ผ่านมา(10 ก.ย. 62) Apple ได้ประกาศเปิดตัว  iPhone 11 iPhone 11 Pro และ iPhone11 Pro max โดย iPhone 11 มีราคาเริ่มต้นที่น่าประทับใจ (699$ หรือประมาณ 2.1 หมื่นบาท)  ถูกกว่าการเปิดตัวของ iPhone XR ที่มีราคาเปิดตัว 2.9 หมื่นบาท (รุ่นก่อนหน้าที่สามารถเทียบกันได้) และดูเหมือนนักลงทุนจะมองเป็นบวกต่อการเปิดตัวผลิตภัณฑ์ครั้งนี้ของ Apple สะท้อนจากการที่หุ้น Apple ปรับตัวขึ้น 1% และทำจุดสูงสุดใหม่ในรอบ 2 เดือน มองเป็นบวกโดยตรงต่อ COM7